આ શબ્દો છે ઇંગ્લિશ ચેનલ તરનાર સૌપ્રથમ ગુજરાતી ગર્લ વંદિતા ધારિયાલના. જેલી ફિશનો હિંમતપૂર્વક સામનો કરનાર 21 વર્ષની જલપરી વંદિતાએ ઓગસ્ટ, 2017માં ઇંગ્લિશ ચેનલ તરી જઈને ગુજરાતના રમત-જગતના ઇતિહાસમાં એ સુર્વણ પ્રકરણ આલેખ્યું હતું. સૌપ્રથમ ગુજરાતી ગર્લનું ઐતિહાસિક બિરુદ મેળવનાર વંદિતા ભારતની 14મી ‘ઇંગ્લિશ ચેનલ’ તરનાર મહિલા તૈરાકી બની હતી. 1875માં સૌપ્રથમ વાર ઇંગ્લિશ ચેનલ ડોવર ટુ ફ્રાન્સ તરવામાં આવી હતી. આ પછી ઓગસ્ટ, 2017 સુધીમાં કુલ 1831 જેટલા સ્વિમર્સે આ ઇંગ્લિશ ચેનલ તરવામાં સફળતા મેળવી છે. ભારતમાંથી કુલ 50 સ્વિમરોએ સફળતા મેળવી છે, જેમાં 14 મહિલા તૈરાકોનો સમાવેશ થાય છે.